《怨歌行》
唐代·曹邺

丈夫好弓剑，行坐说金吾。喜闻有行役，结束不待车。

官田赠倡有，留妾侍舅姑。舅姑皆已死，庭花半是芜。

中妹寻适人，生女亦嫁夫。何曾寄消息，他处却有书。

严风厉中野，女子心易孤。贫贱又相负，封侯意何如。

作者简介：曹邺（约816～875），字业之， 一作邺之，桂州（今广西桂林阳朔）人。晚唐诗人。 与刘驾、聂夷中、于濆、邵谒、苏拯齐名，而以曹邺才颖最佳。曹邺曾担任吏部郎中（唐）、洋州刺史（唐）、祠部郎中（唐）等职务。